C 193/2

Seuraava ilmoitus annetaan tiedoksi seuraaville: ABDOLLAHI Hamed, AL NASSER, Abdelkarim Hussein Mohamed, AL-YACOUB, Ibrahim Salih Mohammed, ARBABSIAR Manssor, BOUYERI, Mohammed, IZZ-AL-DIN, Hasan, MOHAMMED, Khalid Shaikh, SHAHLAI Abdul Reza, SHAKURI Ali Gholam, FILIPPIINIEN KOMMUNISTINEN PUOLUE ja Uusi kansanarmeija (New People’s Army, NPA), HIZBOLLAHIN SOTILAALLINEN SIIPI, EJÉRCITO DE LIBERACIÓN NACIONAL (”Kansallinen vapautusarmeija”) PALESTIINAN VAPAUTUKSEN KANSANRINTAMA (PFLP), PALESTIINAN VAPAUTUKSEN KANSANRINTAMAN KESKUSKOMENTO ja ”SENDERO LUMINOSO” – ”SL” (”Loistava polku”), jotka on merkitty niiden henkilöiden, ryhmien ja yhteisöjen luetteloon, joihin sovelletaan erityistoimenpiteiden toteuttamisesta terrorismin torjumiseksi hyväksytyn neuvoston yhteisen kannan 2001/931/YUTP 2, 3 ja 4 artiklaa sekä tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annettua neuvoston asetusta (EY) N:o 2580/2001 (ks. neuvoston päätöksen (YUTP) 2021/142 ja neuvoston täytäntöönpanoasetuksen (EU) 2021/138 liitteet)

(2021/C 193/02)

Seuraava ilmoitus annetaan tiedoksi edellä mainituille henkilöille ja ryhmille, jotka on merkitty neuvoston päätöksen (YUTP) 2021/142 (1) ja neuvoston täytäntöönpanoasetuksen (EU) 2021/138 (2) luetteloon.

Neuvoston asetuksessa (EY) N:o 2580/2001 (3) säädetään, että kaikki kyseisille henkilöille ja ryhmille kuuluvat varat, muut rahoituksen lähteet ja taloudelliset resurssit jäädytetään ja että varoja, muita rahoituksen lähteitä ja taloudellisia resursseja ei saa luovuttaa näiden käyttöön suoraan eikä välillisesti.

Neuvostolle on toimitettu uusia tietoja, jotka liittyvät edellä mainittujen henkilöiden ja ryhmien merkitsemiseen luetteloon. Tarkasteltuaan näitä uusia tietoja neuvosto aikoo muuttaa perusteita vastaavasti.

Asianomaiset henkilöt ja ryhmät voivat toimittaa neuvostolle pyynnön saada tietoonsa perusteet, joiden nojalla heidät säilytetään edellä mainitussa luettelossa. Pyyntö on lähetettävä seuraavaan osoitteeseen:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Sähköposti:sanctions@consilium.europa.eu

Pyyntö olisi toimitettava 27. toukokuuta 2021 mennessä.

Asianomaiset henkilöt ja ryhmät voivat milloin tahansa esittää neuvostolle edellä mainittuun osoitteeseen pyynnön, että neuvosto harkitsisi uudelleen päätöstään sisällyttää heidät/ne luetteloon ja säilyttää heidät/ne luettelossa. Pyynnön tueksi on liitettävä asianmukaiset asiakirjat. Pyynnöt käsitellään kun ne on vastaanotettu. Tätä varten asianomaisia henkilöitä ja ryhmiä pyydetään kiinnittämään huomiota siihen, että neuvosto tarkistaa luettelon säännöllisesti yhteisen kannan 2001/931/YUTP (4) 1 artiklan 6 kohdan mukaisesti.

Asianomaisia henkilöitä ja ryhmiä pyydetään kiinnittämään huomiota siihen, että asetuksen liitteessä mainituilta jäsenvaltioiden toimivaltaisilta viranomaisilta voi hakea lupaa käyttää jäädytettyjä varoja perustarpeisiin tai tiettyjen maksujen suorittamiseen kyseisen asetuksen 5 artiklan 2 kohdan mukaisesti.

(1) EUVL L 43, 8.2.2021, s. 14.

(2) EUVL L 43, 8.2.2021, s. 1.

(3) EYVL L 344, 28.12.2001, s. 70.

(4) EYVL L 344, 28.12.2001, s. 93.